
ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 


2. Τις διατάξεις του άρθρου 31 του Ν. 1599/1986 «Σχέσεις Κρά- 
τους-Πολίτη, καθιέρωση νέου τύπου δελτίου ταυτότητας και άλλες δια¬ 
τάξεις». 


ΑΠΟΦΑΣΕΙΣ 

Μερική ανάκληση αποφάσεως περί κηρύξεως εκτάσεως ως αναδα¬ 
σωτέας στη θέση «Παληάγιαννη - Κοκκιναρά κλπ.» Περιφέρειας 
Δήμου Κηφισιάς - Αττική. 1 

ΑΝΑΚΟΙΝΩΣΕΙΣ 

Κατάθεση ποσού αποζημιώσεως ακινήτων στο Δήμο Νέων Λιοσίων 2 

ΠΟΛΕΟΔΟΜΙΑ 

ΑΠΟΦΑΣΕΙΣ 


Εφαρμογή μελέτης του έργου: «Διαμόρφωσης των οδών Πανδρό- 

σου, Ηφαίστου και παρόδων» . 3 

Χαρακτηρισμός χώρου ως σχολικού, στο Ο.Τ. 204 της Κοινότητας 
Βριλησσίων . . .. 4 

Αναθεώρηση εγκεκριμένου ρυμοτομικού σχεδίου Δήμου Κερα¬ 
μέας . 5 

Αναγνώριση ως οικοδομήσιμου του αποκλεισμένου οικοπέδου ιδιο¬ 
κτησίας Κων/νου Κατσαδήμα στο Ο.Τ. 145 του Δήμου Ιωαννι- 

ΐών .. 6 

Προσδιορισμός χρήσης τεμαχίου αγροκτήματος Κρηνίδων Ν. Κα¬ 
βάλας . 7 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1333 ( 1 ) 

Μερική ανάκληση αποφάσεως περί κηρύξεως εκτάσεως ως αναδασω¬ 
τέας στη θέση «Παληάγιαννη - Κοκκιναρά κλπ.» Περιφέρειας Δήμου 
Κηφισιάς - Αττική. 

Ο ΝΟΜΑΡΧΗΣ ΑΝΑΤΟΛΙΚΗΣ ΑΤΤΙΚΗΣ 
' Εχοντας υπόψη: 

1. Τις διατάξεις του Ν. 3200/1955 «Περί Διοικητικής αποκεντρώ- 
σεως» όπως αυτές τροποποιήθηκαν και συμπληρώθηκαν μεταγενέ¬ 
στερα. 


3. Τις διατάξεις των άρθρων 38 παρ. 1 και 41 παρ. 1 του Ν. 
998/79 «Περί προστασίας των δασών και των δασικών εν γένει εκτά- 

• σεων της χώρας. - 

4. Την αριθ. 160417/1180/8.7.80 δ/γή του Υπ. Γεωργίας «Περί 

οδηγιών για τις αναδασωτέες εκτάσεις» ως και την αριθ. 171076/ 
4266/21.10.1985 ομοίαν του Υπουργείου Γεωργίας. 

5. Τις διατάξεις του Α.Ν. 261/68 σε συνδυασμό με τις 968/1964, 

2076/1968, 2321/1968 και 2366/69·αποφάσεις του Συμβουλίου 
της Επικράτειας. . ' ' 

6. Την με αριθμό 463/4.4.1986 απόφασή μας (ΦΕΚ 512/τ.δ'/ 
10.6.86) με την οποία κηρύχθηκε αναδασωτέα έκταση εμβαδού 955 
στρεμμάτων στη θέση «Παληάγιαννη - Κοκκιναρά κλπ. περιφέρειας Δή¬ 
μου Κηφισιάς Αττικής. 

7. Την 2991/5.6.89 αναφορά του Δασαρχείου Πεντέλης από την 
οποία προκύπτει ότι κατά την έκδοση της 463/4.4.1986 αποφάσεως 
παρεισέφρησε λάθος, ήτοι στην οριογραμμή της ανωτέρω έκτασης των 
955 στρεμμάτων συμπεριελήφθη και έκταση εμβαδού 25.192,90 τε¬ 
τραγωνικών μέτρων η οποία κατά τον χρόνο επισυμβάσεως της πυρκα- 
ϊάς (4 Αυγούστου 1981) είχε αγροτικό χαρακτήρα και δεν έφερε κατά 
την ημερομηνία αυτή δασική βλάστησή που να καταστράφηκε και να 
προέκυψε έτσι υποχρέωση γι’ αυτήν να κηρυχθεί αναδασωτέα και επο¬ 
μένως εσφαλμένα κηρύχθηκε ως αναδασωτέα η έκταση αυτή των 
25.192,90 τετραγωνικών μέτρων που βρίσκεται στη θέση «Παληά¬ 
γιαννη» του Δήμου Κηφισιάς καθ’ όσον δεν συνηγορούσαν οι προς τούτο 
απαιτούμενοι λόγοι. 

8. Την σχετική Νομολογία του Συμβουλίου της Επικράτειας 
(4002/83 και 4003/83 αποφάσεις αυτού), αποφασίζουμε: 

Ανακαλούμε μερικώς την 463/4.4.1986 απόφασή μας ως προς την 
ανωτέρω έκταση των 25.192,90 τετραγωνικών μέτρων που βρίσκεται 
στη θέση «Παληάγιαννη» Περιφέρειας Δήμου Κηφισιάς - Αττικής και 
εμφανίζεται με τα στοιχεία α, β, γ, δ, ε, α στο τοπογραφικό διάγραμμα 
κλίμακας 1:5000 που θεωρεί ο Δασάρχης Πεντέλης με ημερομηνία 
5.6.89 για τους αναφερόμενους στο σκεπτικό της παρούσης λόγους* 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Παρασκευή, 15 Ιουνίου 1989 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

ΑΝΑΚΟΙΝΩΣΕΙΣ 

Αριθ. 9020 (2) 

Κατάθεση ποσού αποζημιώσεων ακινήτων στο Δήμο Νέων Λιοσίων. 

Ο ΔΗΜΑΡΧΟΣ ΝΕΩΝ ΛΙΟΣΙΩΝ 

Ανακοινώνει ότι: 

Γνωστοποιείται σε όσους έχουν ή προβάλλουν δικαιώματα κυριότη¬ 
τας σε ακίνητα που βρίσκονται στα Ν. Λιόσια τα οποία απαλλοτριώνο- 
νται σύμφωνά με την υπ’ αριθ. 78/82 πράξη αναλογισμού της υπηρε¬ 
σίας Πολεοδομίας Νομαρχίας Αττικής που επικυρώθηκε με την υπ’ 
αριθ. 21721/2359/82 απόφαση.της Νομαρχίας ότι ο Δήμος Ν. Λιο¬ 
σίων κατέθεσε στο Ταμείο Παρακαταθηκών και Δανείων το ποσό των 
1.839.100 δρχ. για αποζημίωση εκείνων που θα αναγνωρισθούν δι¬ 
καιούχοι από τα αρμόδια δικαστήρια όπως η αποζημίωση αυτή καθορί¬ 
στηκε με την 78/82 απόφαση του Μονομελούς Πρωτοδικείου Αθηνών. 

Για την παρακατάθεση αυτή εκδόθηκε το υπ’ αριθ. 899872/88 
γραμμάτιο σύστασης παρακαταθήκης. 

Η ανακοίνωση αυτή να δημοσιευθεί στην Εφημερίδα της Κυβερνήσεως. 

Νέα Λιόσια, 9 Ιουνίου 1989 

Ο Δήμαρχος 

ΒΑΣ. ΚΟΤΚΟΤΒΙΝΟΣ 

- 4 - 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. οιχ. 20887/1580/δ (3) 

Εφαρμογή μελέτης του έργου: «Διαμόρφωσης των οδών Πανδρόσου, 
Ηφαίστου και παρόδων». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Σύμφωνα με: 

1. Τις διατάξεις του Ν. 1032/80 «περί συστάσεως Υπουργείου Χω¬ 
ροταξίας, Οικισμού και Περιβάλλοντος». 

2. Τις διατάξεις του Ν. 1558/85 (ΦΕΚ 13Α) «Κυβέρνηση και Κυ¬ 
βερνητικά Όργανα». 

3. Τις διατάξεις του Ν. 1418/84 (ΦΕΚ 23Α/84) «Δημόσια Έργα 
και ρυθμίσεις συναφών θεμάτων» και τις διατάξεις του Π.Δ. 609/85 
(223Α/31.12.85) «Κατασκευή Δημοσίων Έργων». 

4. Τις διατάξεις του Π.Δ. 51/88 (ΦΕΚ 19Α/88) «Οργανισμός 
Υπουργείου Χωροταξίας, Περιβάλλοντος και Δημοσίων Έργων». 

5. Τις διατάξεις του από 4.8.1978 Π.Δ/τος (ΦΕΚ 423Δ'/78) «περί 
εφαρμογής μελετών αναπλάσεως ελευθέρων κοινοχρήστων οικισμών ή 
περιοχών αυτών και καθορισμού των υποχρεώσεων των παρόδιων ιδιο¬ 
κτητών», όπως τροποποιήθηκε με το Π.Δ. 13 Φεβρ. - 2 Μαρτίου 1981 
(ΦΕΚ 118Δ). 

6. Τις διατάξεις της παρ. 1 του άρθρου 19 του Ν.Δ. 1262/72 «περί 
ρυθμιστικών σχεδίων Αστικών Περιοχών», με τις οποίες ιδρύθηκε στην 
Αθήνα το Ειδικό Ταμείο Εφαρμογής Ρυθμιστικών και Πολεοδομικών 
Σχεδίων σαν ΝΠΔΔ που εποπτεύεται από το Υπουργείο Χ.Ο.Π. 

7. Την 56863/1366/δ/25.7.88 απόφαση με την οποία εγκρίθηκε 
η μελέτη του παραπάνω έργου. 

8. Την 64888/1783/21.9.88 απόφαση έγκρισης πίστωσης για 
την εκτέλεση του έργου: «Διαμόρφωσης των οδών Πανδρόσου, Ηφαί¬ 
στου και παρόδων», Αποφασίζουμε: 

1. Εγκρίνουμε όπως σύμφωνα με την παρ. 2 του άρθρου 3 του από 
4.8.78 Π.Δ/τος το Δημόσιο αναλάβει την δαπάνη εκτέλεσης του έργου 
«Διαμόρφωσης των οδών Πανδρόσου, Ηφαίστου και παρόδων» που 
εκτελείται από την Δ/νση Ειδικών Έργων Αναβάθμισης Περιοχών σε 
βάρος των πόρων του Ειδικού Ταμείου Εφαρμογής Ρυθμιστικών και 
Πολεοδομικών Σχεδίων κατ’ εφαρμογή των διατάξεων της παρ. 2 του 
άρθρου 19 του Ν.Δ. 1262/1972 που αντικαταστάθηκε με την παρ. 1 
του άρθρου 7 του Ν.Δ. 198/1973 με ποσοστό συμμετοχής αυτού 80% 
στην δαπάνη που θα προκύψει από την εκτέλεση των εργασιών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Ιουνίου 1989 

Ο ΥΠΟΥΡΓΟΣ 

Μ. ΠΑΠΑΣΤΕΦΑΝΑΚΙΣ 


Αριθ. 6511/175/89 (4) 

Χαρακτηρισμός χώρου ως σχολικού, στο Ο.Τ. 204 της Κοινότητας 
Βριλησσίων. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
' Εχοντας υπόψη: 

1. Τις διατάξεις: α) του Ν. Δ/τος της 17.7.1923 «περί σχεδίων πό¬ 
λεων κλπ» όπως μεταγενέστερα τροποποιήθηκαν και συμπληρώθηκαν 
και ειδικότερα το άρθρο 29 και β) της παρ. 2 του άρθρου 4 του Ν. 622/ 
1977 «περί εισπράξεως υπό του Δημοσίου Ταμείου των δια την έκδοσιν 
οικοδομικών αδειών καταβαλλομένων φόρων κλπ.» (ΦΕΚ 171 Α). 

2. Τις διατάξεις του Ν. 947/1979 «περί οικιστικών περιοχών (ΦΕΚ 
169Α) και ειδικότερα το άρθρο 62 παρ. 1. 

3. Τις διατάξεις του Ν. 3200/1955 «περί διοικητικής αποκεντρώ- 
σεως» (ΦΕΚ 97Α). 

4. Τις διατάξεις του άρθρου 1 του ΑΝ. 314/68 «περί παροχής εις 
τον Υπουργό Βορείου Ελλάδος και τους Νομάρχας αρμοδιότητας επί 
θεμάτων εγκρίσεως επεκτάσεως ή τροποποιήσεων σχεδίων πόλεων και 
κωμών» (47Α) όπως αντικαταστάθηκε με το Ν.Δ. 1018/1971 (ΦΕΚ 
220Α) και συμπληρώθηκε με την παρ. 2 του άρθρου 33 του Ν. 
1337/83 «Επέκταση των πολεοδομικών σχεδίων, οικιστική ανάπτυξη 
και σχετικές ρυθμίσεις (ΦΕΚ 33Α). 

5. Τις διατάξεις του υπ’ αρ. 183 Π.Δ/τος «περί έγκρισης τροποποιή¬ 
σεων σχεδίων πόλεων κλπ. (ΦΕΚ 70Α/5.6.1986). 

6. Τις υπ’ αρ. 195/88 και αποφάσεις του Κ.Σ. Βριλησσίων. 

7. Το πρακτικό 28 της συνεδρίας 22 για το θέμα του Νομαρχιακού 
Συμβουλίου Χωροταξίας, Οικισμού και Περιβάλλοντος Ανατολικής Ατ¬ 
τικής, αποφασίζουμε: 

Τον χαρακτηρισμό σχολικού χώρου στο Ο.Τ. 204 της κοινότητας 
Βριλησσίων, διότι: 

1. Η προτεινόμενη αλλαγή χρήσης από Παιδική Χαρά σε Σχολείο, 
δεν εξυπηρετεί ιδιωτικά συμφέροντα. 

2. Δεν επιβαρύνει το περιβάλλον σαν δόμηση διότι υπάρχει παρά¬ 
πλευρος κοινόχρηστος χώρος, χαρακτηρισμένος σαν κοινοτικός κήπος, 
στα γύρω οικοδομικά τετράγωνα προβλέπονται πρασιές από 4 έως 6 
μέτρα και το οικοδομικό τετράγωνο 204 περιβάλλεται από τρεις δρό- 
μους. 

Το συνημμένο διάγραμμα, αναρτάται στην Δ/νση Πολεοδομίας επί 
15 ημέρες. 

Η απόφαση, αυτή ισχύει από την κοινοποίηση της, στους ενδιαφερο¬ 
μένους, μέσω της κοινότητας Βρλησσίων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Παρασκευή, - 15 Ιουνίου 1989 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

-♦- 

Αριθ. 15518/Π-502 (5) 

Αναθεώρηση εγκεκριμένου ρυμοτομικού σχεδίου Δήμου Κερατέας. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
’ Εχοντας υπόψη: 

1. Τις διατάξεις: α) του Ν. Δ/τος της 17.7.1923 «περί σχεδίων πό- 
λεωνκλπ» όπως μεταγενέστερα τροποποιήθηκαν και συμπληρώθηκαν 

1 και ειδικότερα τα άρθρα 3,11 70 και β) της παρ. 2 του άρθρου 4 του Ν. 
622/1977 «περί εισπράξεως υπό του Δημοσίου Ταμείου των δια την 
έκδοσιν οικοδομικών αδειών καταβαλλομένων φόρων κλπ.» (ΦΕΚ 
Χ 171Α). 

2. Τις διατάξεις του Ν. 947/1979 «περί οικιστικών περιοχών (ΦΕΚ 
169Α) και ειδικότερα το άρθρο 62 παρ. 1. 

3. Τις διατάξεις του Ν. 3200/1955 «περί διοικητικής αποκεντρώ- 
σεως» (ΦΕΙΚ 97Α). 

4. Τις διατάξεις του άρθρου 1 του ΑΝ. 314/68 «περί παροχής εις 
τον Υπουργό Βορείου Ελλάδος και τους Νομάρχας αρμοδιότητας επί 
θεμάτων εγκρίσεως επεκτάσεως ή τροποποιήσεων σχεδίων πόλεων και 
κωμών» (47Α) όπως αντικαταστάθηκε με το Ν.Δ. 1018/1971 (ΦΕΚ 
220Α) και συμπληρώθηκε με την παρ. 2 του άρθρου 33 του Ν. 
1337/83 «Επέκταση των πολεοδομικών σχεδίων, οικιστική ανάπτυξη 
και σχετικές ρυθμίσεις (ΦΕΚ 33Α). 

5. Τις διατάξεις του υπ’ αρ. 183 Π.Δ/τος «περί έγκρισης τροποποιή¬ 
σεων σχεδίων πόλεων κλπ. (ΦΕΚ 70Α/5.6.1986). 

6. Τις υπ’ αρ. 52612/2581/18.8.1987 (ΦΕΚ 952Δ/2.10.1987) 
απόφαση Υπουργού ΠΕ.ΧΩ.ΔΕ περί έγκρισης γενικού πολεοδομικού 
σχεδίου Δήμου Κερατέας. 

7. Το από 20.10.1939 Π.Δ/γμα (ΦΕΚ 450 Δ) περί έγρισης Ρυμο¬ 
τομικού σχεδίου Δήμου Κερατέας όπως μεταγενέστερα συμπληρώθηκε 
και τροποποιήθηκε. 

8. Τις υπ’ αριθμ. 48/22.4.1987 και 53/25.5.1987 αποφάσεις του 
Δ.Σ. Δήμου Κερατέας. 

7. Το πρακτικό 1 της συνεδρίας 12/9.3.89 για το θέμα του Νομαρ¬ 
χιακού Συμβουλίου Χωροταξίας, Οικισμού και Περιβάλλοντος Ανατο¬ 
λικής Αττικής, αποφασίζουμε: 

Την οιναθεώρηση του από 20.10.39 εγκεκριμένου σχεδίου του Δή¬ 
μου Κερατέας Αττικής. > 

Άρθρο 1 

Οριοθετείται πολεοδομικό κέντρο α) κατά μήκος της οδού Αθηνών- 
Λαυρίου στις ιδιοκτησίες που έχουν πρόσωπο σε αυτήν και ανήκουν στα 

ΟΤ. 115, 114, 113, 112, 96, 95, 89, 80, 77, 76, 131, 130, 129, 
128, 127, 90, 88, 81. 

β) Στην κεντρική πλατεία στις ιδιοκτησίες που έχουν πρόσωπο σε αυ¬ 
τήν και ανήκουν στα ΟΤ. 132, 133, 86, 95. 

γ) κατά μήκος της οδού Κόδρου στις ιδιοκτησίες που έχουν πρόσωπο 
σε αυτήν στα ΟΤ. 58, 56, 158, 159, 160, 157, 86, 87, 82, 83, 57, 
55, 84 και 85. 

δ) στο ΟΤ 160 στα οικόπεδα που έχουν πρόσωπο προς τον κοινόχρη¬ 
στο χώρο. 

ε) στο ΟΤ. 74 στα οικόπεδα που έχνυν πρόσωπο στην οδό Στρατηλά¬ 
του Κωνσταντίνου. 

Άρθρο 2 

Στο Πολεοδομικό Κέντρο επιτρέπονται οι χρήσεις όπως ορίζονται με 
το άρθρο 4 του από 23.2.1987 Π.Δ/τος (ΦΕΚ 166Δ). 

Άρθρο 3 

Στην έκταση του από 20.10.1939 (ΦΕΚ 450 Α) εγκεκριμμένου 
σχεδίου, εκτός της περιοχής του πολεοδομικού κέντρου, επιτρέπονται οι 
χρήσεις γενικής κατοικίας όπως ορίζονται με το άρθρο 3 του από 
23.2.87 Π. Δ/τος (ΦΕΚ 166 Δ). 

Άρθρο 4 
Όροι Δόμησης 
Τομέας Α 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων καθορίζονται ως εξής: 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια (200) τ.μ. 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα τα οικόπεδα τα οποία είχαν από της 9.6.73 τα 
παρακάτω όρια: 

Ελάχιστο πρόσωπο: έξη (6) μέτρα. 

Ελάχιστο εμβαδόν: εξήντα (60) τ.μ. 

3. Μέγιστο ποσοστό κάλυψης των οικοπέδων εβδομήντα τοις εκατό 
(70%) της επιφάνειας τους. 

4. Συντελεστής δόμησης ένα (1). 

5. Μέγιστο επιτρεπόμενο ύψος των κτιρίων εννέα (9,00) μέτρα 1,50 
μέτρο για στέγη. 

Τομέας Β' 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων καθορίζονται ως εξής: 

1. Ελάχιστο πρόσωπο: δέκα πέντε (15) μέτρα. 

Ελάχιστο εμβαδόν: τριακόσια (300) τ.μ. 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα τα οικόπεδα τα οποία είχαν από της ημερομηνίας 
έκδοσης της παρούσας απόφασης τα παρακάτω όρια: 

Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια (200) τ.μ. 

3. Κατά παρέκκλιση των προηγούμενων παραγράφων θεωρούνται 
άρτια και οικοδομήσιμα τα οικόπεδα τα οποία είχαν τα παρακάτω όρια: 

Ελάχιστο πρόσωπο: οκτώ (8) μέτρα. 

Ελάχιστο εμβαδόν: εκατόν είκοσι (120) τ.μ. 


4. Μέγιστο ποσοστό κάλυψης των οικοπέδων εξήντα τοις εκατό 
(60%) της επιφάνειας τους. 

5. Για εμβαδόν οικοπέδου 400 τ.μ. ορίζεται συντελεστής δόμησης 
ένα (1). Για το τμήμα του οικοπέδου πλέον των 400 τ.μ. σ. δ =ογδόντα 
εκατοστά (0,80). 

6. Μέγιστο επιτρεπόμενο ύψος των κτιρίων: εννέα (9) μέτρα συν ένα 
και μισό (1,50) μέτρο σε περίπτωση κατασκευή στέγης. 

Τομέας Γ' 

Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης των οικοπέδων καθορίζονται ως εξής: 

1. Ελάχιστο πρόσωπο: είκοσι (20) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγούμενης παραγράφου θεωρούνται άρ¬ 
τια και οικοδομήσιμα τα οικόπεδα τα οποία είχαν προ της 9.6.73 τα 
παρακάτω όρια: 

Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια (200) τ.μ. 

3. Μέγιστο ποσοστό κάλυψης των οικοπέδων πενήντα τοις εκατό 
(50%) της επιφάνειας τους. 

4. Για εμβαδόν οικοπέδου 400 τ.μ. ορίζεται συντελεστής δόμησης 
ένα (1). Για το τμήμα του οικοπέδου πλέον των 400 τ.μ. σ. δ =ογδόντα 
εκατοστά (0,80). 

5. Μέγιστο επιτρεπόμενο ύψος των κτιρίων: εννέα (9) μέτρα συν ένα 
και μισό (1,50) μέτρο σε περίπτωση κατασκευή στέγης. 

Άρθρο 5 

Οι όροι και περιορισμοί δόμησης του Δημαρχείου και της αίθουσας 
πολλαπλών χρήσεων καθορίζονται ως εξής: 

1. Νόμιμο περίγραμμα για το Δημαρχείο και σαράντα τοις εκατό 
(40%) του οικοπέδου για την αίθουσα πολλαπλών χρήσεων. 

2. Συντελεστής δόμησης: ένα και ογδόντα (1,80) για το Δημαρχείο 
και σαράντα εκατοστά (0,40) για την αίθουσα πολλαπλών χρήσεων. 

3. Μέγιστο επιτρεπόμενο ύψος: δέκα πέντε (15) μέτρα για το Δημαρ¬ 
χείο και επτά (7,00) μέτρα για την αίθουσα πολλαπλών χρήσεων. 

Άρθρο 6 

Εγκρίνονται οι τροποποιήσεις που αναλυτικά περιγράφονται παρα¬ 
κάτω: 

1. Στο ΟΤ 8 οι δύο παράλληλοι δρόμοι που το περικλείουν στην επέ¬ 
κταση της οδού Βασ. Σοφίας γίνονται πεζόδρομοι και το τμήμα ΑΒΓΔΑ 
του ΟΤ 8 χαρακτηρίζεται σαν χώρος για την κατασκευή εκκλησίας, το 
δε τμήμα ΑΔΕΖΑ σαν κοινόχρηστος χώρος. 

2. Ο χώρος που περικλείεται από τα ΟΤ 137, 127, 115 και 126 
οριοθετείται και χαρακτηρίζεται σαν πλατεία. 

3. Στο ΟΤ. 74 αναγνωρίζεται υφιστάμενη οδός πλάτους 4,50 μέτρα 
που χαρακτηρίζεται πεζόδρομος και δημιουργείται ΟΤ 74Α. 

4. Τμήμα του δρόμου μεταξύ των ΟΤ 155 και 156 έχει καταργηθεί 
(ΦΕΚ 169/12.3.80). 

Το υπόλοιπο τμήμα χαρακτηρίζεται πεζόδρομος. 

5. Μέρος του ΟΤ 90 με τα στοιχεία ΑΒΓ ΔΑ χαρακτηρίζεται σαν χώ¬ 
ρος πλατείας και ενοποιείται με την υπάρχουσα. 

6. Στην οδό Παπαφλέσσα και μεταξύ των οικοδομικών τετραγώνων 
α) 100, 109, 99, 110 β) 103, 106, 107, 102 και γ) 91, 92, 93, 94 
καταργούνται οι νησίδες στο κέντρο της οδού. 

7. Στα ΟΤ 181 και 182 δημιουργείται πεζόδρομος και δημιουργού- 
νται ΟΤ 181 Α και 182 Α. 

8. Ο δρόμος μεταξύ των ΟΤ 187 και 212 μεταφέρεται κατά τέτοιο 
τρόπο ώστε να συμπίπτει με την υφισταμένη κατάσταση, ως εκ τούτου 
καταργείται και τμήμα κ.χ. με στοιχεία ΑΒΓΔΑ επί της οδού Θεμιστο¬ 
κλέους. 

9. Καταργούνται: α) ο δρόμος μεταξύ του ΟΤ 184 και ΚΧ με τα 
στοιχεία ΑΒΓΖΑ και β) τμήμα του ΚΧ με τα στοιχεία ΓΔΕΖΑ και ο χώ¬ 
ρος ΑΒΓΔΕΖΑ γίνεται οικοδομήσιμος. 

Επίσης καταργείται το απομένον τμήμα του ΚΧ με τα στοιχεία 
ΔΗΕΔ και ενοποιείται με τις οδούς Θεμιστοκλέους και Αγίου Ιωάννου. 

10. Στο ΟΤ 4 θεσμοθετείται υφιστάμενος δρόμος και χαρακτηρίζεται 
σαν πεζόδρομος. 

11. Στο ΟΤ 204 δημιουργείται πεζόδρομος πλάτους 5 μέτρων. 

12. Στο ΟΤ 153 καταργούνται τμήματα των οικοδομικών γραμμών 
επί της οδού Στρ. Κων/νου με τα στοιχεία ΔΕΖΣ και ΗΉΘ και επί της 
οδού Δροσοπούλου με τα στοιχεία ΑΟΒ και μετατρέπονται σε ρυμοτομι- 

χές. 

Ο χώρος με τα στοιχεία ΑΟΒΓΔΕΖΣΗΘΙΚΛΜΝΑ χαρακτηρίζεται 
σαν κοινόχρηστος χώρος και περιλαμβάνει παραδοσιακό κτίριο ως κέ¬ 
ντρο πολιτισμού και τέχνης με τα στοιχεία ΠΡΣΗ, εργαστήρια με τα 
στοιχεία ΟΒΓΞ και ένα κτίριο ειδικών χρήσεων (εκκλησία), 

13. Σίτο ΟΤ 151η απόρμηση της γωνίας χαρακτηρίζεται σταν κοι¬ 
νόχρηστο πράσινο και ο χώρος μεταξύ των ΟΤ 148, 149, 151, 152, 
136 οριοθετείται και χαρακτηρίζεται σαν πλατεία. 

Άρθρο 7 

α. Η ισχύς της παρούσας απόφασης αρχίζει από την ημέρα δημοσίευ¬ 
σής της στην Εφημερίδα της Κυβέρνησης. 

β. Τα διαγράμματα αναθεώρησης του εγκεκριμμένου ρυμοτομικού 
σχεδίου θα βρίσκονται ανηρτημένα στην Δ/νση Πολ/μίας Αγ. Παρα¬ 
σκευής (Γούναρη 60) για δέκα πέντε (15) ημέρες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αγ. Παρασκευή, 6 Ιουνίου 1989 
Ο Νομάρχης 

ΓΙΑΝΝΗΣ ΣΑΒΑΛΑΝΟΣ 

-φ- 

Αριθ. 3168 (6) 

Αναγνώριση ως οικοδομήσιμου του αποκλεισμένου οικοπέδου ιδιοκτη¬ 
σίας Κων/νου Κατσαδήμα στο Ο.Τ. 145 του Δήμου Ιωαννιτών, 

Ο ΝΟΜΑΡΧΗΣ ΙΩΑΝΝΙΝΩΝ 

Σύμφωνα με: 

1. Τις διατάξεις: 

α) του από 17.7.23 Ν. Δ. «περί σχεδίων πόλεων κωμών κ,λ.π.». 


β. Του Ν.Δ. 690/48 «περί συμπληρώσεως των περί σχεδίων πόλεων 
διατάξεων». 

γ. του Ν. 3200/55 «περί διοικητικής αποκέντρωσης». 

δ. του Ν. 651/77. 

2. Την από 29.3.1989 αίτηση Κων/νου Κατσαδήμα μετά του από 
Νοέμβρης 1987 συν/νου διαγράμματος του τεχν. Μηχανικού Θεοδ. 
Νούσια όπου εμφανίζεται το οικόπεδο. 

3. Τους παρακάτω τίτλους ιδιοκτησίας. 

α. 3428/21.2.1931 του Συμβ/φου Ιωαννίνων Νικ. Ευθυμιάδη. 

β. 31552/23.3.1932 του συμβ/φου Ιωαννίνων Δημ. X. Λιάσκου 

γ. 4160/15.1.1972 του Συμβ/φου Ιωαννίνων Σπυρ. Παν. Πρωτο- 
σύγκελλου, από τους οποίους προκύπτει ότι το υπό στοιχεία (1, 2, 3, 4, 
5, 6, 7, 8, 9, 10, 11, 12, 13, 14, 15, 16) οικόπεδο προϋφίσταται του 
Δ/τος 690/48. 

4. Το από 6.10.54 (ΦΕΚ 267/Α/54) Β. Δ/γμα ρυμοτομίας. 

5. Την γενομένη αυτοψία από αρμόδιο υπάλληλο του Δήμου Ιωαννι- 
τών με βάση το συν/νο τοπογραφικό διάγραμμα, αποφασίζουμε: 

Θεωρούμε το αποκλεισμένο οικόπεδο, του Κων/νου Κατσαδήμα, και 
μη δυνάμενο με τακτοποίηση να αποκτήσει πρόσωπο σε εγκεκριμένο 
δρόμο ως αυτοτελώς οικοδομήσιμο και με τους παρακάτω όρους δόμη¬ 
σης: ποσοστό κάλυψης 40%, Συντελεστής δόμησης 1.8, ύψος 18,0 μέ¬ 
τρα. 

Η απόφαση αυτή, που ισχύει από κοινοποιήσεώς της στους παραλή¬ 
πτες, να δημοσιευθεί στην Εφημερίδα της Κυβερνήσεως. 

Ιωάννινα, 7 Ιουνίου 1989 
Ο Νομάρχης 

ΔΗΜΗΤΡΙΟΣ ΟΙΚΟΝΟΜΟΥ 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 





































5052 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 5770 (7) 

Προσδιορισμός χρήσης τεμαχίου αγροκτήματος Κρηνίδων Ν. Καβά¬ 
λας. 

Ο ΝΟΜΑΡΧΗΣ ΚΑΒΑΛΑΣ 
' Εχοντας υπόψη: 

1. Το Ν. 1512/1985 «Περί τροποποιήσεως και συμπληρώσεως πο- 
λεοδομικών διατάξεων και ειδικότερα το άρθρο 3 αυτού περί καθορι¬ 
σμού χρήσεων παραχωρουμένων δημοσίων εκτάσεων. 

2. Τη γνώμη της Δ/νσης Γεωργίας Καβάλας που διατυπώνεται στο 
•υπ’ αριθμ. πρωτ. Γ. 6341/22.5.1989 έγγραφο της και συνοδεύεται 
από τις γνώμες των: 

α) Κοινοτικού Συμβουλίου β) Δ/νσεως Δασών Καβάλας γ) Γ ραφείο 


Ε.Ο.Τ. Καβάλας δ) Εφορείας Προϊστ. και Κλασ. Αρχ/των. 

3. Την υπ’ αριθμ. ταυτόριθμη/25.5.1989 γνωμάτευση του ΤΠ ΚΑΙ 
ΠΕ Ν. Καβάλας, αποφασίζουμε: 

Ότι το υπ’ αριθμ. 1693 Δ τεμάχιο του αγροκτήματος Κρηνίδων, 
επιφάνειας 2.500 τ.μ. που είναι χαρακτηρισμένο ως χώρος Σφαγείου, 
είναι κατάλληλο για τη δημιουργία αίθουσας πολλαπλών χρήσεων από 
την Κοινότητα Κρηνίδων στην οποία πρόκειται να παραχωρηθεί. 

Η απόφαση αυτή να δημοσιευθεί στην Εφημερίδα της Κυβερνήσεως. 

Καβάλα, 6 Ιουνίου 1989 
ο Νομάρχης 

ΘΑΝΑΣΗΣ ΣΕΙΤΑΝΙΔΗΣ 


ΚΡΒΜΙΔΕΙΧ 

Σ.ΔΙΔΝΟΜΗ 19 

